**ΕΙΔΗ ΤΟΥ ΕΝΤΕΧΝΟΥ ΛΟΓΟΥ**

**Α.** ΠΟΙΗΤΙΚΟΣΛΟΓΟΣ

**Β.** ΠΕΖΟΣ ΛΟΓΟΣ

**Α. ΠΟΙΗΤΙΚΟΣ ΛΟΓΟΣ**

**1.** ΕΠΙΚΑ ΠΟΙΗΜΑΤΑ

**2.** ΛΥΡΙΚΑ ΠΟΙΗΜΑΤΑ

**3.** ΔΡΑΜΑΤΙΚΑ ΠΟΙΗΜΑΤΑ

1. **ΕΠΙΚΑ ΠΟΙΗΜΑΤΑ**

**α. Ανάλογα με την υπόθεση :**

Ηρωικά

Θρησκευτικά

Ερωτικά

Εθνικά

**β. Ανάλογα με το σκοπό:**

Διδακτικά

Γνωμικά

Σκωπτικά ή περιπαιχτικά

1. **ΛΥΡΙΚΑ ΠΟΙΗΜΑΤΑ**

α) Ωδή β) Θούριος-εμβατήριο γ) Ερωτικά δ) Θρησκευτικά

ε)Παθητικά (π.χ. ξενιτιάς) στ) Εγκωμιαστικά ζ) Εύθυμα-αστεία

η) Διδακτικά

1. **ΔΡΑΜΑΤΙΚΑ ΠΟΙΗΜΑΤΑ**

α) Τραγωδία

β) Κωμωδία

**Β. ΠΕΖΟΣ ΛΟΓΟΣ**

1. Διήγημα
2. Μυθστόρημα
3. Νουβέλα
4. Μυθιστορηματική βιογραφία
5. Ιστορία
6. Επιφυλλίδα
7. Χρονογράφημα
8. Πεζοτράγουδο
9. Επιστολή
10. Χαρακτηρισμός
11. Πραγματεία
12. Δοκίμιο
13. Διατριβή-Μελέτη
14. Μονογραφία
15. Κριτική
16. Υποθήκες
17. Σάτιρα
18. Μύθος
19. Παραμύθι
20. Ταξιδιωτικές εντυπώσεις

Διήγημα: Είναι η έντεχνη παρουσίαση ενός τμήματος ζωής πραγματικής ή φανταστικής με ενότητα τόπου και χρόνου, σαφήνεια και ενδιαφέρον. Έχει συντομία.

Μυθιστόρημα: Είναι η έκθεση γεγονότων σε μεγάλη έκταση. Διαφέρει από το διήγημα, γιατί δεν έχει αυστηρή ενότητα και πλοκή αλλά είναι εκτεταμένο, με διαστάσεις της ύλης λόγω ποικίλων παρεκβάσεων. Αποβλέπει στην ηθική και την αρετή.

Νουβέλα: Είναι ενδιάμεσο είδος μεταξύ διηγήματος και μυθιστορήματος. Ασχολείται με σύγχρονα κυρίως γεγονότα πραγματικά ή φανταστικά.

Μυθιστορηματική βιογραφία: Στο είδος αυτό γίνεται παρουσίαση μιας ιστορικής κυρίως προσωπικότητας με πραγματικά και λογοτεχνικά στοιχεία συγχρόνως δοσμένη με υποκειμενικό τρόπο.

Ιστορία: Είναι η διήγηση εξακριβωμένων γεγονότων με αντικειμενικότητα και χωρίς κρίσεις.

Επιφυλλίδα: Δημοσιογραφικό άρθρο πάνω σε καθημερινά θέματα με κριτική διάθεση.

Χρονογράφημα: Δημοσιογραφικό είδος. Στρέφεται γύρω από σύγχρονα γεγονότα και τα θίγει με λεπτότητα, χάρη ειρωνεία και κριτική.

Πεζοτράγουδο: Στο είδος αυτό οι σκέψεις και οι κρίσεις του συγγραφέα διατυπώνονται με ρυθμό και τάξη σαν του ποιητικού λόγου. Οι ιδέες του είναι ποιητικέ.

Επιστολή: Το γραπτό μέσο με το οποίο επικοινωνούν δυο άνθρωποι που απέχουν τοπικά μεταξύ τους. Υπάρχουν και επιστολές φιλολογικού και ιστορικού ενδιαφέροντος.

Χαρακτηρισμός: Είναι η απεικόνιση του χαρακτήρα, των αρετών και ελαττωμάτων ενός ατόμου ή ομάδας ανθρώπων.

Πραγματεία: Είναι η μελέτη από κάθε πλευρά ενός θέματος και η εξαγωγή κρίσεων πάνω σε αυτό.

Δοκίμιο: Είναι μια μικρή συνοπτική μελέτη πάνω σ’ ένα θέμα ή τμήματος του θέματος. Δεν εξαντλεί αναλυτικά όλο το βάθος και γι αυτό λέγεται έτσι. Δηλαδή δοκιμή-δοκίμιο. Αφήνει τον αναγνώστη να συμπληρώσει με τη φαντασία του ό,τι μένει ακάλυπτο.

Διατριβή- Μελέτη: Είναι μια εκτενής εργασία πάνω σε κάποιο επιστημονικό ζήτημα όπου αναπτύσσονται όλες οι απόψεις και εξαντλείται το σχετικό υλικό.

Μονογραφία: Μελέτη που αναπτύσσει και τις πιο μικρές λεπτομέρειες. Αποτελεί τη βάση για τις μεγάλες μελέτες.

Κριτική: Είναι το σύνολο των προσωπικών γνωμών και κρίσεων πάνω στις αρετές ή τα σφάλματα ενός έργου ή πράξης κάποιου ανθρώπου.

Υποθήκες: Είναι σοβαρές και έγκυρες γνώμες από άτομα σπουδαίας κοινωνικής θέσης και πνευματικής αξίας.

Σάτιρα: Είναι λογοτέχνημα που κρίνει ένα γεγονός παρουσιάζοντας τα στοιχεία του και διακωμωδώντας ό,τι ο συγγραφέας νομίζει ότι δε βρίσκεται στα πλαίσια της λογικής και του πραγματικού.

Μύθος: Είναι μια πλαστή αλληγορική αφήγηση για έμψυχα όντα από την οποία αντλούνται ηθικοί κανόνες και συμπεράσματα για τη ζωή μας.

Παραμύθι: Είναι η έντεχνη φανταστική διήγηση υπερφυσικών και υπεράνθρωπων γεγονότων. Σκοπός του είναι η ευχαρίστηση του αναγνώστη ή του ακροατή.

Ταξιδιωτικές εντυπώσεις: Είναι η παράθεση ενός συνόλου εντυπώσεων που αποκόμισε ο συγγραφέας στη διάρκεια ενός ταξιδιού καιστηνεπίσκεψη σημαντικών χώρων και τοποθεσιών.